Eksterne kommentarer: Dette er en debattartikkel. Analyse og standpunkt er skribentens egen.

Hei, denne artikkelen er over ett år gammel og kan inneholde utdatert informasjon

Vi har satt til verks en rekke tiltak for å sikre beredskapen. To helikoptre fra Forsvaret er sendt til Finnmark på døgnberedskap. Vi leier inn et ekstra ambulansefly, og kan leie inn flere ved behov.

Etter å ha reist til Bodø og Tromsø 5. mai, ba jeg Helse Nord om en tiltaksplan for bedre luftambulanseberedskap både på kort og lang sikt. Denne ble lagt frem 7. mai, og ble nylig oppdatert og utvidet.

Den nye operatøren Babcock har også mulighet til å gradvis ta over noen av flyambulansebasene dersom situasjonen krever det.

Den nye kontrakten med Babcock sikrer bedre beredskap enn den nåværende avtalen. Det blir blant annet nye kortbanefly på alle baser med bedre navigasjonsutstyr og sikkerhetsutstyr om bord.

Tjenesten får et jetfly som erstatter dagens propellfly på Gardermoen. Jetflyet kan raskere nå Svalbard og Nord-Norge med mer utstyr og flere leger og sykepleiere om bord. Det settes inn en besetning på bakvakt som kan hentes inn ved sykdom og fravær.

Bjørnar Moxnes fra Rødt fremmet i en kronikk 31. mai en rekke spesielle påstander om Luftambulansesaken. La meg slå fast tre ting.